PARLAMENTUL ROMÂNIEI

CAMERA DEPUTAŢILOR

	COMISIA JURIDICĂ,

DE DISCIPLINĂ ŞI IMUNITĂŢI
	
	Bucureşti 01.03.2000

Nr.67


R A P O R T 

asupra proiectului de Lege privind aprobarea Ordonanţei 

Guvernului nr.77/1999 pentru ratificarea Convenţiei europene 

privind transferul de proceduri în materie penală, 

adoptată la Strasbourg la 15 mai 1972. 

                          În conformitate cu prevederile art.86 din Regulamentul Camerei Deputaţilor, Comisia juridică, de disciplină şi imunităţi a fost sesizată, spre dezbatere în fond, cu proiectul de Lege privind aprobarea Ordonanţei Guvernului nr.77/1999 pentru ratificarea Convenţiei europene privind transferul de proceduri în materie penală, adoptată la Strasbourg la 15 mai 1972, trimis cu adresa nr.67 din 21 februarie 2000, înregistrată sub nr.181/XVIII/11 din 21 februarie 2000.



Consiliul Legislativ a avizat favorabil acest proiect de lege, cu avizul nr.856 din 25 august 1999. 



Proiectul de Lege pentru ratificarea Acordului dintre Guvernul României şi Guvernul Regatului Danemarcei privind readmisia cetăţenilor proprii şi a străinilor, semnat la Bucureşti, la 25 februarie 2000, a fost adoptat  de către Senat în şedinţa din 14 februarie 2000. 



Potrivit prevederilor art. 57 din Regulamentul Camerei Deputaţilor, membrii Comisiei juridice, de disciplină şi imunităţi  au luat în dezbatere proiectul de lege în şedinţa din 1 martie 2000, constatând că prin ratificarea acestei Convenţii europene, România îşi completează cadrul juridic multilateral de cooperare internaţională în materie penală.  



În urma examinării, cu majoritate de voturi, membrii comisiei au hotărât ca proiectul de lege să fie supus, spre dezbatere şi adoptare, plenului Camerei Deputaţilor, în forma adoptată de Senat. 



În raport de obiectul şi conţinutul său, proiectul de lege face parte din categoria legilor ordinare. 

          PREŞEDINTE,                                            SECRETAR,  

    Emil Teodor Popescu                                   Nicolae Grădinaru 

Red. consilier 

Diaconu Dumitra 

